"Асааҭ жәаҩа рзы 40-ҩык раҟара неихьан, ауааԥсыра абжьыҭара иаҿуп. Зыбжьы азҭарц згәы иҭаз зегьы арахь иҟаз Псҳәыҟа ицарц алшара рзаԥҵоуп. Алхарақәа ҭынчны ицоит. Зынӡа иааидкыланы 90-ҩык раҟара неираны иҟоуп, аха иақәымшәаз ауааԥсырагьы рацәоуп, Урыстәылаҟа ицаз иҟоуп. Доусы дара рхатә харџьала ицоит абжьааԥны еиԥш, аԥара ҳамаӡам ҳәа аӡәгьы даанымхеит, зегьы гәырӷьаҵәа алхрақәа рхы рыладырхәит. Иацы уадаҩрак ҳаман, алхырҭатә ҭыԥ аартразы иахәҭаз ақьаадқәа ргара ҳахьымӡар ҳәа ҳшәон, аха АҶА аминистрра иҳарҭеит рхатә вертолиот, уи ала иахәҭаз амаҭәаҳәқәа зегьы шьҭын", - еиҭеиҳәеит Зыхәба.
Хәажәкыра 22 рзы Аԥсны имҩаԥысуеит аҳәынҭқарра ахада иалхрақәа. Атәыла ахадарахьы хҩык акандидатцәа ықәгылоуп. Аамз рыҩнуҵҟа Аԥсны хынтәны имҩаԥысуеит аҳәынҭқарра ахада иалхрақәа. Иҟоу адыррақәа рыла алхыҩцәа рхыԥхьаӡара 127 нызқьҩык инацны иҟоуп.
Инеиҵыху аиҿцәажәара шәазыӡырҩы арадио Sputnik Аԥсны аефир аҿы.
Иара убас шәаԥхьар ҟалоит: